
RAPORT DE AVIZARE
a  studiului de fundamnentare a deciziei de concesionare prin licitaţie publică deschisă a serviciului ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”

 Colectivul de coordonare şi supervizare în vederea atribuirii contractului de concesiune a serviciului de blocare, ridicare, transport, depozitare şi eliberare a autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara, constituită prin dispoziţia nr. 1713 din data 15.07.2008, constată, pe baza studiului de fundamentare privind “decizia de concesionare a activităţii de blocare, ridicare, transport, depozitare şi eliberare a autovehiculelor şi remorcilor staţionate neregulamentar, respectiv fără stăpân sau abandonate  pe domeniul public al Municipiului Timişoara” , elaborat de către Institutul de Studii Economice “Performer Consult” S.R.L. Timişoara, în iulie 2008, următoarele:
· Decizia de concesiunea a serviciului este realizabilă;
· Concesionarea serviciului răspunde cerinţelor autorităţilor publice locale;
· În cadrul studiului au fost luate în considerare diverse alternative de realizare a serviciului;
· Varianta prin care serviciul este prevăzut a fi realizat prin atribuirea unui contract de concesiune de serviciu este mai avantajoasă decât alternativa gestionării serviciului de către Primăria Municipiului Timişoara;
Având în vedere cele prezentate propunem avizarea finalizarii studiului de fundamentare a deciziei de concesionare prin licitaţie publică deschisă a serviciului privind ”blocarea, ridicarea, transportul, depozitarea şi eliberarea autovehiculelor şi remorcilor staţionate neregulamentar respectiv fără stăpân sau abandonate pe domeniul public sau privat al Municipiului Timişoara”.
Colectivul de coordonare şi supervizare:

Preşedinte :   Culiţă Chiş – Director Direcţia Drumuri şi Transporturi

Membrii:      Ovidiu Rădulescu – Şef Serviciu Reglementări Transporturi Urbane



         Mihai Dragomir – Şef Birou Transport


         Daniela Chindris – Şef Birou Licitaţii – Contracte



         Mirel Florin Muntean – Şef Serviciu Buget
